kardosdrur/scandi-wiki huggingface dataset:
Yildiz Akdogan

Yildiz Akdogan (; født 29. april 1973 i Tyrkiet) er cand.scient.pol. en dansk-kurdisk politiker. Hun var medlem af Folketinget for Socialdemokraterne i 2007-2011 og blev igen medlem af Folketinget den 21. oktober 2014 efter Karen Hækkerups mandatnedlæggelse.

Baggrund 
Yildiz Akdogan blev født i 1973 i Tyrkiet som datter af Halil Akdogan og Hanim Akdogan.
I 1979 kom hun til Esbjerg, og hendes var gæstearbejdere dér.
Yildiz Akdogan gik i den esbjergensiske Rørkjær Skole fra 1983 til 1990 og blev sproglig student fra Esbjerg Statsskole i 1993.
Hun blev cand.scient.pol. på Aarhus Universitet i 2006.

Fra 2003 til 2004 var Akdogan journalist og webredaktør på Politiken, HABER;
derefter assistent hos Dansk Industri fra 2004 til 2006.
Hun var ansat som politisk konsulent i 2007 hos Dansk Erhverv. Siden august 2013 har hun været ansat som projektleder hos Dansk Kommunikation.

Politisk karriere 
Akdogan blev valgt til Folketinget ved valget den 13. november 2007. Ved dette valg opnåede hun 1.467 personlige stemmer.

Yildiz Akdogan arbejdede som Socialdemokraternes IT-ordfører og var derudover medlem af Europaudvalget, Kulturudvalget, og Dansk Interparlamentarisk Gruppes bestyrelse.

Ved Folketingsvalget 2011 opnåede hun 2.599 personlige stemmer i Københavns Storkreds og stod til at få et tillægsmandat, men dette gik i stedet til Torben Hansen fra Østjyllands Storkreds. 
Hun måtte derfor forlade Folketinget. 

I efteråret 2012 blev Akdogan formand for LIVa - Forening mod skadevirkninger af prostitution.

Yildiz Akdogan var kandidat til Københavns Borgerrepræsentation ved Kommunalvalget 2013 hvor hun opnåede valg.
Efter Karen Hækkerups exit fra Folketinget i oktober 2014, vendte Yildiz Akdogan tilbage til Folketinget. I den forbindelse overtog Tue Hækkerup den ledige plads efter Yildiz Akdogan i Københavns Borgerrepræsentation.
Ved Folketingsvalget 2015 vandt hun med 4.284 personlige stemmer Socialdemokraternes 3. kredsmandat i Københavns Storkreds.

Trusler 
Akdogan har oplevet at få trusler fra tilhængere af Recep Tayyip Erdoğan, der bor i Danmark. I forbindelse med Folketingsvalget 2019 mødte hun udsagn på Facebook fra egne trosfæller om, at hun ikke var en rigtig muslim, fordi hun er gift med en dansker, og at man af den grund ikke skulle stemme på hende. Hun har også oplevet, at herboende salafister direkte antastede hende og kom med truende kommentarer i forbindelse med folketingsvalg, hvilket har gjort, at der er nogle bestemte områder, hvor hun ikke vil færdes, medmindre hun følges med nogle.

Privat 
Yildiz Akdogan er gift med Jonas Holm, og parret har en datter. Hun har en tyrkisk-kurdisk baggrund.

Referencer

Eksterne henvisninger 
 Yildiz Akdogans hjemmeside 
 Kommentator hos Berlingske
 Politikerportræt fra Altinget.dk 

Folketingsmedlemmer i 2000'erne
Folketingsmedlemmer i 2010'erne
Politologer fra Danmark
Danske muslimer
Tidligere folketingsmedlemmer fra Socialdemokraterne
Alumni fra Aarhus Universitet
Stade de Suisse

Stade de Suisse er et stadion i Bern, Schweiz. Stadionet er hjemmebanen til den schweiziske fodboldklub BSC Young Boys, og er det næst største fodboldstadion i Schweiz. Stadionet var også et af de otte arenaer under EM i fodbold 2008.

Historie 
Stadionet blev bygget på samme sted som det tidligere Wankdorf stadion lå, som blev revet ned i 2001. Det nye stadion har en tilskuerkapacitet på 32.000, hvor alle er under taget. Integreret i taget er der solcellepaneler, som kan producere 700 MWh hvert år. Stadionet blev officielt åbnet 30. juli 2005, selv om den første kamp mellem Young Boys og Olympique Marseille blev spillet 16. juli 2005. (Olympique Marseille vandt 3-2). Kampen var sat op som en "infrastruktur-test", som var grunden til at der ikke blev solgt mere end 14.000 billetter.

Stadionet blev også brugt af fodboldklubben FC Thun i tre Champions League-kampe i 2005, og for en kamp i UEFA-cupen i 2006.

Eksterne henvisninger 
 Stade de Suisse – Officiel hjemmeside 

Fodboldstadioner i Schweiz
Etableret i 2005
Danske fodboldlandskampe i 1995

I 1995 spillede det danske A-landshold 11 landskampe i fodbold. 
Holdet deltog i den Saudi Arabiske turnering Intercontinental Cup, det senere FIFA Confederations Cup, pga. sejren tre år tidligere ved EM i Sverige. Holdet vandt turneringen, og særlig Lars Høgh gjorde sig bemærket med storspil i målet. 

Derudover spillede det danske hold EM Kvalifikation, hvor det skuffede fældt mod Cypern i 1-1 kampen;
men i den sidste ende lykkedes det trods alt at kvalificere sig til slutrunden i England.

Fodbold i 1995
Fodboldlandskampe i 1995
Snogeholm slot

Snogeholm (før 1658 ) er et slot i Skåne. Det nuværende slot er fra slutningen af 1800-tallet a la fransk rokoko og er fra 1960'erne hotel og restaurant.

Historie 
På en ø i Snogeholmsøen lå i middelalderen  borgen Hejreholm, som formentlig som resten af sognet Søfde hørte under biskoppen i Lund. Ved reformationen 1536 overgik Søfde til kronen, og som erstatning for den ødelagte borg opførtes en ny. 

Ved midten af 1500-tallet ejedes den af ridderen Holger Gregersen Krognos. Via datteren Holgerd gik ejendommen til datterens søn Peder Axelsen Brahe. Men borgen brændte og blev ikke genopbygget. Braherne opførte i stedet  gården Snogeholm. I 1642 overgik den til slægten Marsvin og siden til slægterne Bille og Thott, hvor Otte Thott til Næs var den sidste ejer i den danske tid, og igen en Bille.

I slutningen af 1600-tallet lod Christian Bille opføre en ny hovedbygning. Det nuværende slot opførtes for grev Piper 1879-81 efter tegninger af den danske arkitekt Carl Ferdinand Rasmussen.

1915 blev det købt af danskeren Harry Treschow, som i 1917 solgte slottet til O. Olsen, som også var dansk.

Eksterne henvisninger 
snogeholmslott.se: Snogeholms slott – officiel hjemmeside  
Sylve Åkesson: Om Snogeholms slott  

Slotte i Skåne
Sarah Lund

Sarah Lund (født 1964 i Danmark) er en fiktiv person, der optræder i dramaserien Forbrydelsen fra 2006 – 2007 (samt Forbrydelsen II og III). Hun er vicekriminalkommissær og ansat i afdeling A på Politigården, der er en af hovedstederne i serien. Lund er spillet af skuespilleren Sofie Gråbøl. 

Lund går med en karakteristisk strikket sweater med et stjernemotiv, en ikonisk sweater som strikkebutikker fik mange henvendelser efter.
Sarah Lunds sweater er designet af de færøske designere Guðrun & Guðrun (Guðrun Rogvadottir) og sælges for 2.400 kroner.

Referencer

Eksterne henvisninger 
 Guðrun & Guðrun 
 Forbrydelsens officielle side

Lund, Sarah
Forbrydelsen
Pernille Birk Larsen

Pernille Birk Larsen (født 1961 i Danmark) er en fiktiv figur, der optræder i drama-serien Forbrydelsen fra 2006 – 2007. Hun er medarbejdende hustru til flyttemanden Theis Birk Larsen. Pernille er spillet af skuespilleren Ann Eleonora Jørgensen.

Eksterne henvisninger 
 Forbrydelsens officielle side 

Tv-seriefigurer
Forbrydelsen
Kristina Stoltz

Kristina Stoltz (f. 1975, Frederiksberg) har udgivet både digte, noveller, børnebøger, romaner og musiktekster. Hun bevæger sig frit mellem genrer, og karakteristisk for forfatterskabet er, at hun med hver udgivelse går ad nye litterære veje. Et fællestræk for Kristina Stoltz’ værker er dog en særlig sprogtone og en åbenhed for verden og sprogets muligheder.

Kristina Stoltz har gennem tiden høstet store roser for sine bøger og har også modtaget flere priser/legater for sit forfatterskab. Hun har tekster oversat til svensk, norsk, engelsk, polsk og arabisk. I 2016 blev romanen SOM OM nomineret til DRs romanpris og i 2019 blev romanen CAHUN nomineret til Montanas litteraturpris.

Bibliografi 
 Seriemordere og andre selvlysende blomsterkranse. Digte (Gyldendal 2000)
 Græshoppernes Tid. Digte (Lindhardt & Ringhof 2002)
 Turisthotellet. Roman (People's Press 2006)
 Fuglepigen Vega. Billedfortælling for børn (Carlsen 2009)
 Hjemstavn nr. 13. Et festskrift ([FINGERPRINT] 2009)
 Fuglepigen Vega rejser ud i verden. Billedfortælling for børn (Carlsen 2010)
 Æsel. Roman (Rosinante & Co 2011)
 Værelset. Kortprosa (Forlaget Korridor 2011)
 Ét kød. Erotiske fortællinger (Rosinante & Co 2012)
 Historien. En multimodal fortælling i tekst, film og lyd (Forlaget Korridor 2013)
 På ryggen af en tyr - en tragedie. Roman (Rosinante & Co 2014)
 Som om. Roman (Rosinante & Co 2016)Cahun''. Roman (Rosinante & Co 2019)

Nomineringer og priser 
Drachmann legatet, Henrik Pontoppidans Legat, Statens Kunstfonds 3-årge arbejdslegat. Nomineret til DRs romanpris i 2016, nomineret til Montanas litteraturpris i 2019. Bliver i 2020 indskrevet i Kraks Blå Bog.

Eksterne henvisninger 
 Kristina Stoltz' hjemmeside
 Kristina Stoltz på Forfatterweb

Børnebogsforfattere fra Danmark
Digtere fra Danmark
Dansksprogede forfattere fra Danmark
Kvindelige forfattere i det 21. århundrede
Personer i Kraks Blå Bog
Theis Birk Larsen

Theis Birk Larsen (født 1955 i Danmark) er en fiktiv figur, der optræder i drama-serien Forbrydelsen fra 2006 – 2007. Han er selvstændig flyttemand og familiefar og gift med Pernille Birk Larsen. Theis er spillet af skuespilleren Bjarne Henriksen.

Historie 

Hans bedste ven Vagn Skærbæk (spillet af Nicolaj Kopernikus), som er hans bedste ven og medansat i hans flyttefirma er involveret som mistænkt i sagen om hans datter.

Eksterne henvisninger 
 Forbrydelsens officielle side

Tv-seriefigurer
Forbrydelsen
Vagn Skærbæk

Vagn Skærbæk (født 1963 i Danmark) er en fiktiv figur, der optræder i drama-serien Forbrydelsen fra 2006 – 2007. Han er medarbejder i det lille flyttefirma Birk Larsen, ejet af hans bedste ven Theis Birk Larsen. Vagn er spillet af skuespilleren Nicolaj Kopernikus.

Historie 

Vagn er Theis' bedste og ældste ven. De betragter sig som brødre, og da Pernille Birk Larsen giftede sig med Theis fik hun Vagn med i tilgift. Han er en del af familien – et møbel, der altid flytter med, og som alle elsker.

De to børn, Anton og Emil, holder meget af deres onkel Vagn – han er den bedste babysitter, for der bliver set stort på regler og forbud, når Vagn bestemmer. Hans eget privatliv er løst i koderne, og han har nogle faderskabssager bag sig. Vagn duer ikke til parforhold og stabilitet, men samtidig er det det, der drager ham mod Theis og Pernilles trygge hjem.

Vagn var en del af den samme kriminelle fortid som Theis, og det har ikke helt sluppet grebet. Han arbejder i flyttefirmaet og er en uvurderlig hjælp og støtte for Theis men kører af og til en lyssky forretning i weekenderne.

I afsnit 17. bliver han sigtet af politivicekomissærerne Sarah Lund og Jan Meyer for at være gerningsmanden til drabet på Birk Larsen-famillien 19-årige datter, Nanna.

I afsnit 20 indrømmer han overfor Theis, at det var ham der myrdede Nanna. Vagns  liv ender, da han bliver skudt af sin tidligere bedste ven.

Eksterne henvisninger 
 Forbrydelsens officielle side

Tv-seriefigurer
Forbrydelsen
Nordiskt Ordförande Möte

Nordiskt Ordförande Möte (NOM, på engelsk Nordic Presidential Meeting) er et regionalt samarbejdsnetværk med medlemmer fra de nordiske og baltiske lande inkl. Grønland og Færøerne. Medlemmer er nationale studenterorganisationer fra ovennævnte regioner. 

NOM medlemmer samles to gange årligt på et kombineret seminar og møde, som arrangeres af de enkelte medlemsorganisationer på skift.

Eksterne henvisninger 
 NOM hjemmeside 

  

Ordførande Møte
Elev- og studenterbevægelsen
Christian Geist

Christian Geist (ca. 1640 i Güstrow i Mecklenburg – 1711 i København) var en tyskfødt organist og komponist, der fra ca. 1680 var organist i København. 

Det antages at han fik sin første orgelundervisning af sin far, der var kantor ved domkirken i Güstrow. I 1665 forsøgte han uden held at få embedet som kantor ved Johanneskirken i Hamburg men omtales med hæder. I årene 1667-1669 var han ansat i det hertugelige slotskapel i Güstrow, og derefter en kort tid bassanger i Det Kongelige Kapel i København. Fra 1670 – 1679 var i Sverige, bl.a. som musiker i Kungliga Hovkapellet. 

Fra tiden i Sverige stammer det meste af den musik, der har overlevet til i dag. Uniersitetsbiblioteket i Uppsala har bevarer omkring 60 overvejende kirkelige vokalværker som er skrevet i italiensk stil, men dog i et selvstændigt tonesprog. Han var en betydelig musiker, og selv om hans nye ophold i Danmark fra ca. 1680 ikke har sat mange kompositoriske spor, antages det at Geist havde haft en ikke ringe indflydelse i vort musikliv. Man kan man i ham se en forgænger, måske endogså et forbillede for Diderich Buxtehude. 

På et tidspunkt efter 1680 blev Geist organist ved Helligåndskirken og Trinitatiskirken (1684-1686) og fra 1689 til sin død ved Holmens Kirke. Der efterfulgte han Johan Lorentz den yngre, der ligesom Geists hustru og datter omkom ved operahusets brand. Det antages at Geist døde af pest sammen med sin tredje kone og børn i 1711.

Kilder m.m. 
 Dansk biografisk Leksikon 1980
 Med værkliste
 Holmens Kirke 
 Louis Bobé: Bremerholms kirke og Holmens menighed gennem tre århundreder
 Om Amalienborgs brand 

Komponister fra Danmark
Komponister fra Sverige
Komponister fra Tyskland
Kongelige kapelmusici fra Danmark
Organister fra Tyskland
Nordtyske orgelskole
Personer i Dansk Biografisk Leksikon
The Golden Age of Grotesque

The Golden Age of Grotesque er bandet Marilyn Mansons ottende album, den første single fra albumet var mOBSCENE som der blev lavet en musikvideo til, det blev også lavet musikvideo til sangene This Is the New Shit og (s)AINT. Forsangeren Marilyn Manson sagde at han havde fået meget inspiration fra 1920'ernes Berlin.

Track listing 
 "Thaeter" – 1:14 (Manson, Gacy, Skold)
 "This Is the New Shit" – 4:19 (Manson, Skold)
 "mOBSCENE" – 3:25 (Manson, 5)
 "Doll-Dagga Buzz-Buzz Ziggety-Zag" – 4:11 (Manson, Skold)
 "Use Your Fist and Not Your Mouth" – 3:34 (Manson, 5)
 "The Golden Age of Grotesque" – 4:05 (Manson, 5)
 "(s)AINT" – 3:42 (Manson, 5, Skold)
 "Ka-boom Ka-boom" – 4:02 (Manson, 5, Skold)
 "Slutgarden" – 4:06 (Manson, 5)
 "♠" (often called "Spade") – 4:34 (Manson, 5)
 "Para-noir" – 6:01 (Manson, 5, Skold, Gacy, )
 "The Bright Young Things" – 4:19 (Manson, 5)
 "Better of Two Evils" – 3:48 (Manson, 5, Skold, Gacy)
 "Vodevil" – 4:39 (Manson, 5, Skold)
 "Obsequey (The Death of Art)" – 1:48 (Manson, Skold)

England bonus tracks 
16. Tainted Love (Re-Tainted Interpretation) – 3:52
17. Baboon Rape Party – 2:41

Australien / Tyskland bonus tracks 
16. Tainted Love – 3:24

Japan bonus tracks 
16. Tainted Love – 3:24
17. Baboon Rape Party – 2:41
18. Paranoiac – 3:57

Marilyn Manson-album
Album fra 2004
Chaos emeralder

Chaos Emeralderne også kaldet Kaos smaragderne, er en samling fiktive, magiske ædelsten fra spillene og tegnefilmene om Sonic the Hedgehog ejet af firmaet Sega. Antallet af dem har ændret sig mange gange men har været fastsat til syv siden Sonic Adventure kom til Dreamcast konsollen. De 7 magiske ædelsten skulle eftersignes indeholde en form for evighedsenergi, og kan i spillene og i tegnefilmen Sonic X give en meget store kræfter i et stykke tid hvorefter de spredes for alle vinde. Emeralderne har også hver især sin egen farve og er på størrelse med en menneske næve, og er derfor også meget værdifulde på andre måder end bare deres uændrede store energimængde.

Spilfigurer

en:Sonic the Hedgehog (series)#Chaos Emeralds
pt:Sonic the Hedgehog (série)#Esmeraldas do Caos
Kenneth

Kenneth er et drengenavn, der er en angliseret afledning af det piktiske navn "Cinoid" eller det goideliske navn "Cináed", og det betyder muligvis "ild-hoved" eller "født af ild". Navnet har kan også stamme fra andre sprog som det irsk-gæliske navn "Coinneach" med betydningen "den smukke" samt fra det walisiske "Cenydd" eller "Cennydd" (navnet på en walisisk helgen fra det 6. århundrede). Det gamle engelske "Cyneath" betyder muligvis "royal ed", men kan også være en af de tidligste angliserede afledninger af det skotsk-piktiske navn.

På dansk anvendes ud over Kenneth også en række varianter: Ken, Kenn, Kenny, Kenno, Kenni, Kennet, Kenney, Kennie, Kent og Kenth. I alt bærer lidt flere end 23.000 danskere et af disse navne ifølge Danmarks Statistik.

Den 11. oktober er St. Kenneths dag.

Kendte personer med navnet 
Kennet Andersson, svensk fodboldspiller.
 Kenneth Bager, dansk DJ og producer.
Kenneth Branagh, engelsk skuespiller.
Kenneth Carlsen, dansk tennisspiller.
Kenny Dalglish, skotsk fodboldspiller og -træner.
Kenny Drew, amerikansk/dansk jazzmusiker.
John Kenneth Galbraith, amerikansk økonom.
Ken Gudman, dansk trommeslager.
Kenneth Jonassen, dansk badmintonspiller.
Kent Kirk, dansk politiker og tidligere minister.
Kenneth Knudsen, dansk tangentspiller.
Kenneth Krabat, dansk forfatter.
Ken Livingstone, engelsk politiker.
Ken Loach, engelsk filminstruktør.
Kent Martinussen, dansk arkitekt.
Kent Nielsen, dansk fodboldspiller og -træner.
Kenneth H. Olsen, amerikansk ingeniør og virksomhedsleder.
Kenneth Perez, dansk fodboldspiller.
Kenneth Plummer, dansk tv-direktør.
Kenny Rogers, amerikansk countrysanger.
Kenneth Simsby, dansk ekstrem cykelrytter.
Kenneth Thompson, amerikansk datalog.
Kenneth Thordal, dansk musiker.
Ken Vedsegaard, dansk skuespiller.
Kenneth Zohore, dansk fodboldspiller.

Navnet anvendt i fiktion 
Kenny Nickelman er en figur i den danske komedieserie Langt fra Las Vegas. Han spilles af Frank Hvam.
Kent Brockman er en figur i tegnefilmserien The Simpsons.
Kenny McCormick er en figur i tegnefilmserien South Park.
Kenny vs. Spenny er en canadisk komisk tv-serie.
Clark Kent er Supermans alias.

Andre betydninger 
Kent er navnet på et grevskab i England.
Kent er navnet på et svensk orkester.
Kent County er navnet på et amt i Delaware, USA.

Noter 

Drengenavne
Bold.dk

bold.dk er en dansk internetbaseret avis, som formidler fodboldoplysninger på internettet med primær fokus på danske og europæiske fodbold-relaterede nyheder. Sammenlignet med danske medier har bold.dk i dag et ualmindeligt stort fokus på den danske 1.- og 2. division, mens det tætte fokus på SAS Ligaen og danske spillere i udlandet bibeholdes. Fodboldavisen blev grundlagt som internetmedie i november 1999, af bl.a. den tidligere direktør Holger Kristiansen, som Danmarks første uafhængige netside for fodboldinteresserede og drives i dag af bold.dk Danmark ApS med redaktionel base på Holmen i København. Hjemmesiden har godt 555.000 unikke besøgende om måneden (maj 2007).

Hjemmesiden var tidligere ejet af Divisionsforeningen, som den 24. maj 2002 erhvervede bold.dk A/S (senere omdøbt til 4-4-2 A/S) med henblik på at skabe en kommunikationsplatform for Divisionsforeningen i samarbejde med dens medlemsklubber. Under dette ejerskab påbegyndtes leveringen af sidens fodboldnyheder af tre journalister fra det daværende datterselskab Fodboldfabrikken A/S, som i dag stadig sælger nyheder til bold.dk.

Internetsiden har gjort sig bemærket med en række konflikter omkring rettighederne til dansk fodbold. Siden bragte i en kort periode en række annoncer for online-bookmakingfirmaet Sportingbet, hvilket brød den danske spillelovgivning. Annonceaftalen blev imidlertidigt opsagt i slutningen af 2002, da man blev gjort opmærksom på problemet af Dansk Tipstjeneste. Man var i november 2000 endvidere blevet stævnet af Divisionsforeningen (i et samarbejde med Dansk Boldspil-Union) for at tilbyde løbende resultat-formidling under kampene via internettet og mobiltjenester i kommercielt øjemed, hvilket man dog blev frifundet af både Østre Landsret og sidenhen Højesteret i oktober 2002.

I februar 2005 indgik Divisionsforeningen en drift- og udviklingsaftale med New Media Sport ApS omkring bold.dk. Firmaet bag bold.dk blev dog efterfølgende solgt til New Media Sport, som i begyndelsen af 2006 flyttede alle aktiviteter over i det engelsk-baserede selskab i London, bold.dk Limited, på baggrund af en sigtelse fra politiet. I denne forbindelse blev sidens besøgende i en periode automatisk videresendt til web-adressen www.bolddk.com, angiveligt for at omgå spillelovgivningen, der forhindrer danske firmaer i at udbyde spil og reklamere for udenlandske bookmakere.

Referencer

Ekstern kilde/henvisning 
 bold.dk's hjemmeside

Netaviser fra Danmark
Fodbold i Danmark
Devin Hester

Devin Hester (født den 4. november 1982 i Riviera Beach, Florida) er en NFL-spiller for Atlanta Falcons. Han bærer nr. 17. Han bruges primært som returner, men bruges også som wide receiver.

Hester blev taget i 2. runde af draften 2006, og mange kritiserede Chicago Bears for at have valgt en spiller så tidligt der kun ville kunne bruges som returner. Selvom Hester officielt spillede Cornerback, havde Lovie Smith ingen intentioner om at bruge ham på denne position. Som rookie returnerede Hester 6 touchdowns (2 kickoff, 3 punt og 1 brændt field goal), hvilket er en nfl-rekord. 

Hester er blevet en så frygtingydende retunmand at modstanderens special teams ofte vælger bevidst at sparke bolden væk fra ham, for at undgå et langt return, selvom det betyder de bliver nødt til at sparke kortere. Således nyder Chicago Bears godt af at have god field position, mod at Hester bliver neutraliseret.

Hester har pr. 27/12-2011 returnet 5 Kickoff returns og 12 Punt returns, hvilket er rekord for en returner. Det var den 20. december 2010 i en kamp mod Minnesota Vikings at Hester satte all-time rekord for kombineret kickoff og punt returns med 14.

Hester er både i 2006, 2007 og 2011 blevet valgt til Pro Bowl returner.

Skift til Receiver 
I training camp forud for 2007 sæsonen offentliggjorde Lovie Smith at Hester ville blive converteret til en wide receiver. Smith håbede at Hester ville opnå den samme success som Carolina Panthers' Steve Smith, der også primært var returnmand i sin tidlige karriere. Hester scorede sit første receiving touchdown mod Minnesota Vikings på et 81-yard catch. I 2007 sæsonen scorede Hester 6 touchdowns på returns, inklusive to i kampen mod Denver Broncos. Derudover greb han 20 bolde for 299 yards og 2 touchdowns.

Eksterne henvisninger 

Amerikansk fodbold-spillere fra Florida
Amerikansk fodbold-spillere fra Chicago Bears
Amerikansk fodbold-spillere fra Atlanta Falcons
Amerikansk fodbold-wide receivers
Frederik Læssøe Smidth

Verner Frederik Læssøe Smidth (født 28. maj 1850 i Kerteminde, død 2. juni 1899 i København) var en dansk ingeniør og grundlægger af firmaet F.L. Smidth. 

Smidth var søn af prokurator, senere byfoged i Skive, kancelliråd Edvard Philip Smidth (1807 – 1878) og Karen Cathrine født Berg (1812 – 1855), og bror til maleren Hans Smidth.

Se også 
 

Erhvervsfolk fra Danmark
Danskere i 1800-tallet
Personer fra Kerteminde
Personer med tilknytning til FLSmidth
Ingeniører fra Danmark
Personer i Dansk Biografisk Leksikon